**Datum: 31.05.2024. SAOPŠTENJE ZA MEDIJE**

**Vikend u Banjaluci pun sporta i druženja za čitavu porodicu**

*Dođite na Run and More Weekend i Dječiji sajam*

Spremite se za vikend u Banjaluci prepun sportskog i zabavnog sadržaja za sve članove porodice.

Na [Run and More Weekend-u](https://runandmore.org/) podržite trkače iz čitavog svijeta a sigurni smo da ćete imati za koga navijati i na kraćim trkama.

U subotu, prvog dana su na rasporedu trke za najmlađe kao i učenike osnovnih i srednjih škola, zatim *Color fun run* trka a druženje se kasnije nastavlja na noćnom partiju. Drugog dana bodrimo učesnike na trkama od 5, 10 i 21 kilometar i družimo se u promotivnom m:tel kutku gdje će biti spremni i pokloni za posjetioce.

Takođe, vrijednim pametnim satovima nagradićemo najbržu Banjalučanku i najbržeg Banjalučanina polumaraton trke.

Kompanija m:tel je i ove godine prijatelj i generalni sponzor manifestacije namijenjene najmlađima – [Dječijeg sajma](https://djecijisajamrs.com/) u Banjaluci – mjesta gdje su smijeh, pjesma, druženje i igra jedina pravila!

Tokom dva sajamska dana, u Sportskoj dvorani Borik, uživaćete u najraznovrsnijim sadržajima a djecu očekuje odlična zabava sa dosta iznenađenja, takmičenja, maštovitih i kreativnih, kao i sportskih i gejmerskih kutaka.

U m:tel kutku, kao i prethodnih godina, za mališane smo obezbijedili sjajan zabavni sadržaj i pregršt poklona.

Pridružite nam se na festivalu trčanja i dječijem sajmu u Banjaluci!

Ključne riječi: Mtel, Run and More, polumaraton, trčanje, Dječiji sajam, Banja Luka

Izvori fotografija: Run and More, Dječiji sajam